VEGA og smash!bang!pow! præsenterer:  
**Ekstrakoncert med varme HONNE**  
Publikum i Lille VEGA kan se frem til at mæske sig i HONNEs medrivende og sofistikerede pop den 2. november, når den engelske duo serverer nye tracks til hele to koncerter på én aften.

Efterspørgslen på britiske HONNEs dansevenlige pop har været enorm, siden november-koncerten i VEGA blev udsolgt. Derfor annoncerer den populære duo nu en ekstrakoncert senere samme aften.

HONNEs debutplade, Warm on a Cold Night fra 2016, blev omfavnet verden over og gav trofaste fans, der alle forelskede sig i London-duoens talent for at skrive følelsesladen og dansabel pop. I august blev det opfølger album, Love Me / Love Me Not, sluppet fri. Her udforsker HONNE livets op- og nedture samt evnen til at balance de to tilstande samtidig. De to første singler fra det nye album indkapsler den tematik.

”Day 1 ◑” er en opløftende, solbeskinnet ode til en evig kærlighed smurt ind i gospelkor og sukkersøde synthesizer. ”Sometimes ◑” rammer den modsatte og mere dystre ende af følelsesregistret, der omhandler frygten for at miste dem, vi elsker.

Fællesnævneren for alle HONNEs sange er deres evne til at ramme dybt med deres relaterbare lyrik krydret med uimodståelige, velsmurte toner. Ekstrakoncerten med HONNE er en oplagt mulighed for at danse de kolde vintermåneder på afstand.

**Fakta om koncerten:**HONNE (UK) - Ekstrakoncert  
Fredag d. 2. november kl. 23.30  
Lille VEGA, Enghavevej 40, 1674 København V  
Billetpris 180 kr. + gebyr  
Billetsalget starter torsdag d. 20. september kl. 10.00 via vega.dk og Ticketmaster.